พระที่นั่งไท่เหอ

พระที่นั่งไท่เหอ (จีน: 太和殿; พินอิน: Tài Hé Diàn) เป็นพระที่นั่งองค์ใหญ่ที่สุดในพระราชวังต้องห้าม ถือเป็นจุดศูนย์กลางและจุดสูงสุดของพระราชวัง พระที่นั่งองค์นี้ตั้งอยู่ถัดเข้าไปจากประตูไท่เหอ ตั้งอยู่บนฐานชาลาหินอ่อนสามชั้นที่มีการตั้งตะเกียงทองแดงขนาดใหญ่ไว้มากมาย พระที่นั่งไท่เหอเป็นหนึ่งในอาคารไม้ที่ใหญ่ที่สุดในประเทศจีน เป็นสถานที่ที่ฮ่องเต้ราชวงศ์หมิงและชิงได้เสด็จขึ้นครองราชย์และทำพิธีอภิเษกสมรส เดิมทีพระที่นั่งองค์นี้มีชื่อว่า พระที่นั่งเฟิ่งเทียน (奉天殿) ต่อมาในปี ค.ศ. 1562 เปลี่ยนชื่อเป็น พระที่นั่งหวงจี๋ (皇极殿) และเปลี่ยนมาใช้ชื่อปัจจุบันในปี ค.ศ. 1645 ตรงกับรัชสมัยจักรพรรดิชุ่นจื้อแห่งต้าชิง อ้างอิง